**SOTE-työntekijän COVID-19-ohje**

Tällä hetkellä on useita eri hengitystieinfektioiden taudinaiheuttajia liikkeellä. Jos työntekijän hengitystieoireet ovat lievät, hän kokee olevansa työkykyinen ja mahdollinen kotitesti on negatiivinen, hän voi tulla töihin. Hyvä käsihygienia korostuu ja potilastyössä lieväoireinen työntekijä käyttää mieluiten FFP2-maskia.

Jos työntekijä työskentelee potilastyössä erityisen suuren riskin yksikössä tai hänellä on vakavia oireita tai riskisairauksia, suositellaan häntä hakeutumaan PCR-testiin oman alueensa SOTE-keskukseen. (Keskussairaalan drive-in-testaus päättyy 13.1.2023 ). Lieväoireinen työntekijä sairastaa kotona voimassaolevien sairauspoissaolokäytänteiden mukaisesti.

Jos laboratoriovarmistettu tai kotitestitulos on positiivinen, työntekijä jää kotiin ja on yhteydessä omaan esihenkilöönsä. Töihin voi palata, kun oireet ovat selvästi vähentyneet ja kuume on poissa. Yleensä tähän menee 3-5 päivää. Sairastetun COVID-19-infektion jälkeen työntekijä sitoutuu käyttämään kirurgista suu-nenäsuojusta potilastyössä organisaation maskisuosituksen mukaisesti. Erityisen suuren riskin yksikössä työskentelevä käyttää FFP2-maskia, kunnes oireiden alusta on kulunut viisi vuorokautta.